Svelberģis
Svelberģis (nõukogude perioodil ka Mežotnes) on küla (vidējciems) Lätis Gulbene piirkonnas Beļava vallas. Küla asub valla lõunaosas merepinnast 135 meetri kõrgusel Gulbene loodepiiril. Svelberģis jääb Riiast 186 ja vallakeskusest Beļavast 8,5 kilomeetri kaugusel. Svelberģis on kujunenud Gulbene linna industriaaltsooniks. Seal asub tuletõrjedepoo, külas on võõrastemaja. 2016. aastal avati seal SIA “Baltic Agro” teeninduskeskus, lisaks tegutseb seal muidki ettevõtteid. Asulas on Svelberģise bussipeatus. 2017. aastal oli külas 53 elanikku, 2022. aastal 55.